title: "Molek\u00fc\u00fcl"
text: "En molek\u00fc\u00fcl [] as en liitjeletj dial, diar faan tau of muar atoomen tuupsaat as. A atoomen wurd troch atomaar binjang tuuph\u00e4\u00e4len. Son molek\u00fc\u00fcl as di letjst dial faan en rian materiol.\n\nUun molek\u00fc\u00fclen k\u00f6n atoomen faan \u00e4\u00e4n slach ferb\u00fcnjen wees, so \u00fcs uun s\u00fcrstoof (O2) of stikstoof (N2). Sok molek\u00fc\u00fclen het elementmolek\u00fc\u00fclen. Miast san oober \u00fcnlik slacher faan atoomen m\u00e4en\u00f6\u00f6der ferb\u00fcnjen, so \u00fcs uun weeder (H2O) of Methan (CH4).\n\nH\u00fc a atoomen m\u00e4en\u00f6\u00f6der ferb\u00fcnjen san, woort troch a binjangen f\u00e4\u00e4stlaanj. So haa Ethanol (H3C\u2013CH2\u2013OH) an Dimethylether (H3C\u2013O\u2013CH3) likef\u00f6l atoomen, oober \u00fcnlik binjangen. Diaram haa jodiar materioolen uk \u00fcnlik eegenskapen. Sok molek\u00fc\u00fclen het isomeeren\n\nLetj molek\u00fc\u00fclen san amanbi 10\u221210\u00a0m (= 1 \u00c5) grat, grater molek\u00fc\u00fclen k\u00f6n oober uk 10\u22129\u00a0m (= 10 \u00c5) of noch grater wees.\n\nIonen \nAtoomen k\u00f6n oober uk troch ionenbinjang tuuph\u00e4\u00e4len wurd. Diaram woort t.b. Natriumchlorid (NaCl, det as saalt) ei \u00fcs molek\u00fc\u00fcl uunsen, an do het son ferbinjang ion. Det Natrium-atoom h\u00e4\u00e4lt en positiif elektrisk l\u00e4\u00e4s, det as en kation (Na+), an det Chlor-atoom h\u00e4\u00e4lt en negatiif l\u00e4\u00e4s, det as en anion (Cl\u2212). An \u00fcnlik elektrisk lees tji ark\u00f6\u00f6der uun.\n\nFutnuuten \n\nChemii\nF\u00fcsiik"